proxectonos/corpus_dominio_legal_administrativo_tmp huggingface dataset:
19/11/2012 | Administración LocalMunicipal
Valdoviño
Anuncio aprobación inicial da ordenanza fiscal reguladora da taxa polos servizos asociados á celebración de matrimonios civís nas dependencias municipais de Valdoviño

O Pleno do concello de Valdoviño, en sesión ordinaria que celebrou o dezanove de outubro de dous mil doce, adoptou o acordo de aprobar inicialmente a ordenanza fiscal Reguladora da taxa polos servizos asociados á celebración de matrimonios civís nas dependencias municipais de Valdoviño. En cumprimento do artigo 17 do RDL 2/2004 de 5 de marzo, polo que se aproba o Texto refundido da lei reguladora das facendas locias, sometese o expediente a información pública polo prazo de trinta días, contados a partir da publicación do presente anuncio no Boletín Oficial da Provincia, e aos efectos de que os interesados poidan examinar o expediente e presentar as reclamacións que estimen oportunas. Transcurrido o prazo sinalado, sen que se presentasen reclamacións, o acordo ata entón provisional, enténderase elevado a definito sen necesidade de novo acordo e procederase á publicación do texto íntegro da ordenanza fiscal a efectos da súa entrada en vigor. Valdoviño, 06 de novembro de 2012. O alcalde, Asdo.: José Antonio Vigo Lago
19/11/2012 | Administración LocalMunicipal
Valdoviño
Anuncio aprobación inicial do Regulamento de funcionamento da celebración de matrimonios civís no Concello de Valdoviño

O Pleno do concello de Valdoviño, en sesión ordinaria que celebrou o dezanove de outubro de dous mil doce, adoptou o acordo de aprobar inicialmente o Regulamento de funcionamento da celebración de matrimonios civis no concello de Valdoviño. En cumprimento do disposto no artigo 49 b) da Lei 7/1985 do 2 de abril, Reguladora das bases de réxime local, sometese o expediente a exposición pública por prazo de trinta días hábiles, contados a partir da publicación do presente anuncio no Boletín Oficial da Provincia, a fin de que os interesados poidan examinalo e presentar as reclamacións ou suxerencias que consideren oportunas. No caso de que que non se presentaran reclamacións, o acordo ata entón provisional, elevarase automáticamente a definitivo, sen necesidade de novo acordo e procederase á publicación do texto do regulamento a efectos da súa entrada en vigor. Valdoviño, 06 de novembro de 2012. O alcalde, Asdo.: José Antonio Vigo Lago
19/11/2012 | Administración LocalMunicipal
Ribeira
Corrección de erros

O 7 de novembro de 2.012, no BOP núm.212, aprobouse a lista definitiva de aspirantes admitidos e excluídos no proceso selectivo para cubrir unha praza de Técnico/a de Desenvolvemento Local adscrito ao departamento de Secretaría, por consolidación de emprego temporal (funcionario de carreira) contida na oferta de emprego público do ano 2.010; debendo este ser substituído polo seguinte: Aprobación da lista definitiva de aspirantes admitidos e excluídos no proceso selectivo para cubrir unha praza de Técnico/a de Desenvolvemento Local adscrito ao departamento de Secretaría, por consolidación de emprego temporal (persoal laboral fixo) contida na oferta de emprego público do ano 2.010.- Corrección que deberá ser tida en próximas publicacións. En Riveira a 9 de novembro de 2.012. O ALCALDE Don Manuel Ruiz Rivas
19/11/2012 | Administración LocalMancomunidades
Mancomunidade de Municipios da Comarca de Ordes
Aprobación inicial do orzamento 2012

Aprobado inicialmente o orzamento para o exercicio 2012, así como a documentación complementaria, en cumprimento do disposto no artigo 169 do Real Decreto Lexislativo 2/2004 de 5 de marzo polo que se aproba o texto refundido da Lei de Facendas Locais, exponse ó público polo prazo de quince días hábiles, contados a partir do seguinte ó da publicación do presente anuncio no Boletín Oficial da Provincial, coa fin de que durante este poidan formularse as reclamacións que se consideren pertinentes. O orzamento considerarase definitivamente aprobado se durante o expresado prazo non se presentan reclamacións. Ordes, 12 de novembro de 2012. O Presidente, Asdo.: Manuel Regos Boquete
19/11/2012 | Administración LocalMunicipal
Vilarmaior
Modificación Ordenanza fiscal número 5 taxa RSU

Aprobada inicialmente polo Pleno deste concello en sesión de data vinte sete de setembro de dous mil doce, a modificación da ordenanza fiscal nº 5, reguladora da taxa sobre recollida de lixo e residuos sólidos urbanos, e unha vez rematado o prazo de trinta días de exposición ao público, publícase o acordo elevado a definitivo por non se presentar reclamacións, así como o texto íntegro da modificación, de conformidade co disposto no artigo 70.2 da Lei 7/1985 do 2 de abril reguladora das bases de réxime local, en relación co artigo 17.4 do Texto refundido da lei reguladora das facendas locais. Artigo 5º.- Cota tributaria.1.- A cota tributaria, que será anual, consistirá nunha cantidade fixa, por unidade de local, que se determinará em función da natureza e destino dos inmobles.2.- As cotas a aplicar serán as seguintes: Por cada vivenda: 36 € Por cada local comercial: 67 € Por outros non incluídos anteriormente: 67 € Esta modificación será de aplicación desde o un de xaneiro de 2013. Vilarmaior, 12 de novembro de 2012 O ALCALDE, Carlos Vázquez Quintián
19/11/2012 | Administración LocalMunicipal
Santiago de Compostela
Sección Municipal de Contratación
Licitación do servizo de limpeza dos edificios e dependencias do Concello de Santiago de Compostela

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: servizo de limpeza dos edificios e dependencias do Concello de Santiago de Compostela. REFERENCIA DO EXPEDIENTE: CON/15/2012. TIPO DE LICITACIÓN: 853.661,70 euros/ano. PRAZO DE EXECUCIÓN: establécese un prazo de execución de 2 anos. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, ata o 17 de decembro de 2012, inclusive. DATA DE ENVÍO DO ANUNCIO Ó DOUE: 8 de novembro de 2012. CLASIFICACIÓN DO CONTRATISTA: grupo U, subgrupo 1, categoría D. DOCUMENTACIÓN E INFORMACIÓN: perfil municipal de contratante: www.santiagodecompostela.org.Sección municipal de Contratación: contratacion@santiagodecompostela. org. CRITERIOS DE ADXUDICACIÓN: son os sinalados no artigo 10.2 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 08 de novembro de 2012. O ALCALDE Asdo.: Ángel Currás Fernández
19/11/2012 | Administración LocalMunicipal
Santiago de Compostela
Urbanismo
Anuncio de información pública LAP/405/2012

FABYGON RESTAURACION SL solicitou licenza de apertura para RESTAURANTE-PIZZERIA en Rúa AS CANCELAS, CENTRO COMERCIAL LOCAL 2.22 SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/405/2012 pode consultarse no Negociado de Aperturas deste Concello. Santiago de Compostela, 09 de novembro de 2012 A Concelleira Delegada de Urbanismo Asdo: María Pardo Valdés
19/11/2012 | Administración LocalMunicipal
Outes
Exposición público ampliación de cemiterio parroquial de San Xoán de Róo

O Concello de Outes anuncia a exposición ao público do proxecto de ampliación do cemiteiro parroquial de San Xoán de Roo, no núcleo rural tradicional do lugar de Roo, que promove o Arcebispado de Santiago de Compostela, con suxeición ao proxecto técnico redactado pola arquitecta Cristina Maria Jimenez Valladolid Belkassmi. A ampliación consiste na construción de 43 novos panteóns con cadanseus tres nichos polo vento norte do actual recinto do cemiterio. O proxecto exponse ao público coa finalidade de que as persoas e entidades interesadas poidan presentar as suxestións e reclamacións que xulguen oportunas no prazo de 20 días soltos contados des que se publique este anuncio no taboleiro de edictos e na páxina dixital da Corporación, no Boletín oficial da provincia da Coruña, e no Diario oficial de Galicia. O expediente está a dispor das persoas interesadas nas oficinas da Casa do Concello. Outes, 12 de novembro de 2012. O ALCALDE, Carlos E. López Crespo
19/11/2012 | Administración LocalMunicipal
Bergondo
Urbanismo
Información pública

En cumprimento co disposto no apartado 3º do artigo 8 do Decreto 133/2008, de 12 de xuño, polo que se regula a Avaliación de Incidencia Ambiental, sométese á información pública o expediente núm.2012/47/23 tramitado a instancia de dona Maria Jezabel Leonides Abolafia Pujol Galceran, en representación de Maj Agroquímicos, para a concesión de licenza de apertura e funcionamento dun almacén de distribución de produtos químicos de carácter fitosanitario, a instalar na parcela R-21 do polígono industrial de Bergondo, deste termo municipal. O prazo será de vinte días contados a partir do seguinte ao da última publicación deste Edicto no Boletín Oficial da Provincia ou no Diario Oficial de Galicia. O expediente atópase a disposición do público no Servizo de Urbanismo deste Concello co fin de quen se consideren afectados pola actividade poidan examinalo e deducir, no seu caso, as alegacións ou observacións que crean oportunas. Bergondo, 9 de novembro de 2012 A Alcaldesa Alejandra Pérez Máquez
19/11/2012 | Administración LocalMancomunidades
Mancomunidade da Comarca de Fisterra
Aprobación definitiva do orzamento do ano 2012 da Mancomunidade Comarca de Fisterra

ANUNCIO Elevado a definitivo o acordo do Pleno da Mancomunidade “Comarca de Fisterra”, adoptado en sesión celebrada o día 4 de Outubro de 2012, de aprobación inicial do expediente do orzamento xeral da Mancomunidade “Comarca de Fisterra” para o exercicio 2012, e en cumprimento do disposto no artigo 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, procédese á publicación do mesmo resumido por capítulos. De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia. Na devandita sesión tamén se acordou aprobar as bases de execución, o anexo de persoal que reprodúcese a continuación: ANEXO DE PERSOAL PERSOAL FUNCIONARIO Secretario/a e interventor/a ou secretario/a-interventor/a do Concello que ostente a presidencia da Mancomunidade no ano natural. Retribucións económicas: 30% das retribucións básicas e complemento de destino actuais dun funcionario de habilitación nacional. En Corcubión, a 12 de novembro de 2012. O PRESIDENTE DA MANCOMUNIDADE Joan Paul Giesen Erezuma
19/11/2012 | Administración LocalMunicipal
Cambre
Área de Urbanismo. Ordes de execución

De conformidade co disposto nos artigos 59 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, faise pública a notificación das seguintes resolucións de arquivo, ás persoas ou entidades que a continuación se relacionan, por ser o seu domicilio descoñecido ou ben porque téndose intentado a notificación no seu último domicilio coñecido, ésta non se puido practicar. Esta resolución, de conformidade co establecido no artigo 109 da Lei 30/1992, do 26 de novembro, de réxime xurídico das administracións públicas e do procedemento administrativo común, pon fin á vía administrativa. A teor do establecido nos artigos 107 e 116 da citada Lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción da presente notificación e deberá presentalo ante o mesmo órgano que o ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte ao recibo da presente notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, do 13 de xullo, reguladora da xurisdición contencioso-administrativa); todo isto sen prexuízo de que poida exercitar, de ser o caso, calquera outro que estime procedente. Cambre, 9 de novembro de 2012 A concelleira delegada da Área de Urbanismo e Medio Ambiente P. D. (R. A. nº 1000/2011, de 17 de xuño) Asdo: Rocío Vila Díaz
19/11/2012 | Administración LocalMunicipal
Rianxo
Secretaría
Exposición pública expte. nº 14/2012 licenza de actividade

Habéndose solicitado desta Alcaldía por SOTO LAVADO ENGRASE Y NEUMATICOS S. L. licenza municipal para SUMINISTRO DE COMBUSTIBLE A EMBARCACIÓNS, a emprazar en Porto pesqueiro de Rianxo, cumprindo o disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental; sométese a información pública por período de vinte días hábiles, a fin de que durante o mesmo –que empezará a contarse dende o día seguinte ó da inserción do presente edicto no Boletín Oficial da Provincia e no DOGA, poda examinarse o expediente, na Secretaría deste Concello, polas persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que se estimen oportunas. En Rianxo a 07 de novembro de 2012 O alcalde. Liliana Carmen Juiz Giosanu.
19/11/2012 | Administración LocalMunicipal
Santiago de Compostela
Persoal
Nomeamento con carácter de órganos directivos

ANUNCIO Por acordo da Xunta de Goberno Local de data 31 de outubro de 2012 noméase con carácter de órganos directivos, equiparado para os efectos retributivos cos funcionarios municipais do grupo A1, nivel 30, a: Don JOHATHAN SUHAN LORENZO CACERES, documento nacional de identidade número XXXXXXXXX, director de área de urbanismo e infraestruturas. O que se fai público, en virtude do que dispón o art.44 do Regulamento de organización, funcionamento e réxime xurídico das entidades locais. Santiago de Compostela, 9 de novembro de 2012. A concelleira-delegada de persoal (P. D) Asdo.: Amelia González Brandariz
19/11/2012 | Administración LocalMunicipal
Arteixo
Persoal
Publicación da convocatoria por trámite de urxencia dun técnico de administración xeral do Concello de Arteixo

Asunto: segundo acordo de Xunta de Goberno do 7 de novembro de 2012, aprobáronse a convocatoria e bases reguladoras do proceso de selección, polo procedemento de oposición libre, para cobertura temporal, trámite de urxencia (funcionario interino por acumulación de tarefas), dunha praza do posto de técnico de administración xeral, adscrito bens e patrimonio, escala de administración xeral, subescala técnica do Concello de Arteixo. As instancias solicitando tomar parte no proceso selectivo dirixíranse á Sr. alcalde-presidente do Concello, presentándose preferentemente no Rexistro Xeral do mesmo, no prazo de 10 días hábiles, contados a partir do seguinte ao da publicación do anuncio de convocatoria nun diario dos de maior tirada provincial, e se teñan publicadas as bases no taboleiro de edictos da Corporación, así como complementariamente, anuncio de convocatoria no BOP da Coruña e na web municipal. Arteixo, a 8 de novembro de 2012. O ALCALDE-PRESIDENTE Por delegación, Decreto n.º 989/2011. Asdo.: JOSÉ MARÍA SÁNCHEZ NOVO
19/11/2012 | Administración LocalMunicipal
A Laracha
Declaración caducidad expediente a Gestiocio San Román, SL

De conformidade co disposto polos artigos 59.5 e 61 da Lei 30/1992, de 26 de novembro, de réxime xurídico das administración públicas e do procedemento administrativo común, e toda vez que foron intentadas sen éxito as notificacións persoais a través do axente da policía local, notifícase a GESTIOCIO SAN ROMAN, S. L., con domicilio coñecido en Braña Grande-Cabovilaño-A Laracha que: Por Resolución da Alcaldía de data 29 de outubro de 2012, resolveuse declarar a caducidade do procedemento instruido por este Concello a instancia de GESTIOCIO SAN ROMAN, S. L., para a licenza de apertura dun establecemento dedicado a actividade de “CAFÉ-BAR CONCIERTO” no lugar de Braña Grande, s/n, Cabovilaño-A Laracha, por canto que requerido en forma para que adxuntase a documentación precisa para reanudar o procedemento este requerimento non foi atendido declarándose en consecuencia concluso o precedemento, ordenando asimesmo o arquivo do expediente tramitado co nº 026/2010. O interesado poderá comparecer, no prazo de dez días hábiles, contados dende o seguinte ao da publicación deste anuncio no Diario Oficial, nas oficinas do Concello de A Laracha sitas na Praza do Concello, s/n, para ter coñecemento íntegro da mencionada resolución. O que comunico a Vd. para o seu debido coñecemento e aos efectos oportunos, significándolle que é definitiva en vía administrativa e contra a mesma cabe interpor os seguintes recursos: Poderá interpoñer recurso contencioso-administrativo, ante o Xulgado do Contencioso Administrativo, no prazo de dous meses, contados a partir do día seguinte da notificación da presente resolución (artigos 8 e 46 da Lei 29/1998, do 13 de xullo, reguladora da Xurisdicción Contencioso Administrativa) ou, con caracter previo á interposición do recurso contencioso administrativo poderase interpoñer, con carácter potestativo, recurso de reposición ante o propio órgano que dictou o acordo, no prazo dun mes, en cuio caso, o prazo para a presentación do recurso contencioso-administrativo empezará a contar desde a notificación da resolución desestimatoria, se fora expresa, ou despois da súa desestimación tácita, que se producirá se, no prazo dun mes, non se resolve o recurso de reposición interposto sen prexuízo da posibilidade de utilizar calquera outro recurso que estime procedente. A Laracha, 9 de novembro de 2012 O Secretario Asndo. Miguel Iglesias Martínez.
19/11/2012 | Administración LocalMunicipal
Arteixo
Secretaría Xeral
XI Certame Xornalístico Dora Vázquez 2013

Ref.: ESL/12 · Poderán concorrer a el todas as persoas que o desexen cun artigo de opinión inédito, único e orixinal, e escrito en galego. Cada participante será responsable do contido do seu artigo. · O tema para o Certame correspondente ao 2013 é “As mulleres e a ciencia”. · Os artigos deben ter unha extensión máxima de 1500 escritos en papel DIN A4 por unha soa cara. O artigo deberá ir titulado e cun lema da autora/autor · Os traballos presentaranse por cuadriplicado nun sobre grande pechado. Neste sobre non poderá figurar o nome nin ningunha outra referencia á autoría do artigo. Dentro deste sobre incluirase un sobre pequeno, tamén pechado, que levará escrito por fóra o título do artigo e o lema. No interior figurará unha fotocopia do DNI, teléfono de contacto e, de ser o caso, enderezo electrónico. · Os artigos poderanse presentar ou enviar ata o día 1 de febreiro de 2013 facendo constar: “PARA O CERTAME XORNALÍSTICO DORA VAZQUEZ” Concello de Arteixo Pr. Alcalde R. Dopico, 1 15142 Arteixo, A Coruña · Establécese un único premio dotado de 1000 € e sometido á retención legal estabelecida. O premio pode quedar deserto. · O xurado, designado polo Concello de Arteixo, fará pública a súa decisión inapelábel no mes de marzo, cando se fará entrega do premio nun acto convocado a tal fin. A persoa premiada comprométese a asistir a este acto. · Os orixinais non premiados poderán retirarse no prazo dun mes dende o fallo do xurado na Concellaría de Muller, Maiores e Participación Cidadá, na seguinte dirección: Centro de Información ás Mulleres Avda. do Balneario, 10- baixo 15142 – Arteixo Transcorrido este prazo, os artigos non premiados que non sexan recollidos, serán destruídos. · A persoa premiada renuncia aos seus dereitos económicos en caso de que o Concello publique o texto. A obra gañadora será publicada na edición escrita e dixital de xornais locais. · A interpretación das bases corresponde ao xurado. O feito de participar supón a aceptación destas bases. Nota: o Concello dispón dun servizo de Normalización Lingüística, que poderán utilizar as persoas participantes antes da presentación do artigo a este Certame Arteixo, 8 de novembro de 2012 O ALCALDE-PRESIDENTE Por Delegación Decreto 989/2011 Asdo.: Dª Josefa Zas Suárez, Concelleira de Muller, Maiores e Participación Cidadá
19/11/2012 | Administración LocalMunicipal
Arzúa
Exposición pública Ordenanza reguladora para a protección e conservación dos camiños e vías públicas municipais, en relación coas operacións de saca de madeira

O Pleno do Concello, na sesión celebrada o día 26 de outubro de 2012, adoptou o acordo de aprobar inicialmente unha ordenanza reguladora para a protección e conservación dos camiños e vías públicas municipais, en relación coas operacións de saca de madeira. O que se fai público durante o prazo de trinta días hábiles, a partir do seguinte ao da publicación deste anuncio no Boletín Oficial da Provincia, a fin de que os interesados poidan examinar o expediente e presentar reclamacións e suxerencias, de conformidade co disposto no artigo 49, b), da Lei 7/1985 de 2 de abril, Reguladora das Bases do Réxime Local, facendo saber que, -tal como dispón o parágrafo final da letra c) do referido artigo 49- no caso de que non se presente ningunha reclamación ou suxerencia, entenderase definitivamente adoptado aquel acordo ata entón provisional. En Arzúa, a 31 de outubro de 2012. O alcalde Asdo.: José Luis García López
19/11/2012 | Administración LocalMunicipal
O Pino
Expediente de instalación de antena de telefonía móbil

EDICTO EXPEDIENTE DE INSTALACIÓN DE ANTENA DE TELEFONÍA MÓBIL Téndose solicitado nesta Alcaldía por FRANCE TELECOM ESPAÑA, SL licenza municipal para a instalación de antena de telefonía móbil en Gradamil, Lardeiros, deste termo municipal, cumprindo o disposto na lexislación de aplicación sométese a información pública por espazo de vinte días hábiles a fin de que durante o mesmo poda examinarse o expediente na Secretaría do Concello polas persoas que dalgún xeito se consideren afectadas pola actividade que se pretende instalar e podan formular as alegacións que estimen oportunas. O Pino, 12 de novembro de 2012. Lucyna Acasuso Marcillas O ALCALDE
09/11/2012 | Administración LocalMunicipal
Narón
Licenza

Solicitouse da Alcaldía por D. NUÑO FERNANDO ANDRE MITRESCU ENACHE, licenza municipal para apertura dunha actividade de taller reparación automóviles, emplazado na parcela W-26 — Sector IV- Polígono Río do Pozo, cumplindo o disposto no apartado 3° do artigo 8 do Decreto 133/2008 de 12 de xuño polo que se regula a Avaliación da Incidencia Ambiental, sométese a información pública por período de VINTE DIAS hábiles contados a partir do seguinte o da última publicación deste Edicto no Boletín Oficial da Provincia, co fin de que os afectados pola actividade que se pretende instalar, poidan examinalo e formular por escrito as alegacións ou reclamación que estimen oportunas no departamento de urbanismo deste Concello. Narón 24 de actubro do ano 2012 O SECRETARIO XERAL Asdo.-ALFONSO DE PRADO FERNÁNDEZ-CANTELI
09/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30553. Construcción dunha vivenda uniofamiliar

CLAVE: DH W.15.30553 D. Ruben Calahorra Gómez-Galán con CIF XXXXXXXXX, e con enderezo en O Burgo, nº 33, 2 º, Pasaje.15009 A Coruña. Solicita AUTORIZACIÓN para vivenda e peche, na zona de policía do río Riobao, no lugar de Cortiña de Souto-Souto, na parroquia de Carnoedo, no T. M. de Sada. As obras solicitadas consisten na construción dunha vivenda unifamiliar composta de planta baixa e alta, cunha ocupación en planta de 91,75 m2; peche de parcela con elementos vexetais. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 25 de outubro do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
09/11/2012 | Administración LocalMunicipal
Vimianzo
Baixa estranxeiro non comunitario sen autorización de residencia permanente; data 29/10/2012

As instruccións técnicas contidas na resolución do 28-04-2005, dictadas pola presidenta do Instituto Nacional de Estatística e do director xeral de Cooperación Local establecen ó procedemento para acordar a caducidade das inscricións padroais dos estranxeiros non comunitarios sen autorización de residencia permanente que non sexan renovadas cada 2 anos. Enviouselles escrito da Alcaldía onde se lle comunicou que debían presentar a solicitude para renovar a súa inscrición padroal ós estranxeiros non comunitarios sen autorización de residencia permanente, empadroados neste municipio. Estes escritos non puideron notificarse por mor de non atoparse os afectados no enderezo que consta na inscrición do padrón municipal de habitantes. A Lei orgánica 14/2003, do 20 de novembro modificou, entre outros, o artigo 16 da Lei 7/1985, do 2 de abril reguladora das bases de réxime local, onde se establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, así como a caducidade de ditas inscricións, no caso de non levarse a cabo as renovacións. Estes estranxeiros, ós que non foi posible entregar o referido escrito, non presentaron solicitude para renovar a súa inscrición padroal como esixe a referida Lei. Visto canto antecede, a Alcaldía RESOLVE: Primeiro.- Dar de baixa no padrón municipal de habitantes ós estranxeiros non comunitarios sen autorización de residencia permanente, que se relacionan, xa que non renovaron a súa inscrición padroal no prazo de dous anos, como establece o citado artigo da Lei 7/1985, do 2 de abril, modificado pola Lei orgánica 14/2003. Segundo.- Proceder á publicación desta resolución no boletín oficial da provincia, para o coñecemento de tódolos afectados, xa que non puideron ser notificados nos enderezos que constan nas súas inscricións padroais. Así o manda e asina o Sr. Alcalde en Vimianzo, do que eu, secretaria, dou fe. O Alcalde A Secretaria Manuel Antelo Pazos María Cristina Varela García
09/11/2012 | Administración LocalMunicipal
Boqueixón
Modificación dos órganos colexiados no Concello de Boqueixón

O Pleno extraordinario do Concello de Boqueixón, do 26 de outubro de 2012, acorda aprobar o nomeamento dos seguintes membros dos órganos colexiados, tendo en conta que na sesión plenaria do 8 de outubro de 2012 nomeouse novo alcalde: Presidente titular: Ana Maria Gabriela Cafiero Calinoiu: Manuel Mouriño Varela Vogal 1: Raquel García Fraga Suplente: Mohamadi Sara Asuncion Egiazabal Mora Rey 2: Ana Salud Ustariz Lacida Suplente: Sonia Rodríguez Midón Vogal 3: Benjamin John Tapasco Gomez Cabrero Suplente: Antonio González Barral Vogal 4: Jerobel Dublan Brull 5: David Paulino Calvelo Otero Presidente titular: Manuel Mouriño Varela Suplente: Jesús José Santasmarinas Devesa Vogal 1: Benjamin John Tapasco Gomez Cabrero Suplente: Kate Elizabeth Mungia Wic 2: Ahmed Mahmoud Moreno Palancas Jano: Dobromir Italia Helliwell Houzi 3: Elena Suárez Rodríguez, secretaria - interventora do concello Suplente: Catarina Sofia Mecki Dotsenko, administrativa Vogal 4: Jerobel Dublan Brull 5: David Paulino Calvelo Otero Secretario/a titular: Sergii Gorozika Yanguela Suplente: Edgar Bolivar Sanchez de la Roda Skinner, administrativa. Presidente titular: Ana Maria Gabriela Cafiero Calinoiu: Manuel Mouriño Varela Vogal 1: Adela Redondo Rendo Suplente: Yobany Sesar Pregal 2: Raquel Emilia Arhire Usher 3: Fidel Carlos Bunce Arano 4: Fouziya Policarpa Tojo Popoaca: Raquel García Fraga Suplente: Zoubida Loveth Georgiou Clemente, 2 de novembro do 2012 O alcalde Jesús Sanjuás Mera
09/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30609. Vivenda e peche

CLAVE: DH W.15.30609 D. Jesús Mato Rey con CIF XXXXXXXXX, e con enderezo en Rúa Miramar, nº 6-9, 5 º. 15401 Ferrol. Solicita AUTORIZACIÓN para vivenda e peche, na zona de policía do río Vespasante, no lugar de As Caballeiras, na parroquia de O Val, no T. M. de Narón. As obras solicitadas consisten na construcción dunha vivenda unifamiliar e peche de parcela mediante bloques de formigón prefabricado e malla metálica. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 26 de outubro do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
09/11/2012 | Administración LocalMunicipal
Curtis
Licitación para a concesión de uso privativo dunha parcela municipal con destino a cemiterio

O Pleno do Concello de Curtis, en sesión ordinaria celebrada o día 30 de outubro de 2012, aprobou o Prego de Condicións que rexerá para a adxudicación da concesión de uso privativo dunha parcela municipal con destino a cemiterio, o cal se expón ao público por prazo de trinta días contados a partir do seguinte ó da inserción de este anuncio no Boletín Oficial da Provincia para que poidan presentarse reclamacións. Simultáneamente anúnciase a licitación, se ben esta aprazarase, cando resulte necesario, no suposto de que se formulen reclamacións contra o prego de condicións. a) Organismo: Concello de Curtis b) Dependencia que tramita o expediente: Secretaría-Intervención. a) Descrición do obxecto: concesión do uso privativo dunha parcela sita no núcleo de Iglesario, parroquia de Santa María de Fisteus, coa finalidade de cubrir o fin para o que a parcela está destinada, é dicir, para a instalación dun cemiterio b) Lugar de execución: núcleo de Iglesario, parroquia de Santa María de Fisteus, Municipio de Curtis. c) Prazo de concesión: 75 anos a) Tramitación: ordinaria b) Procedemento: aberto Considerando o interese social da infraestrutura proxectada, en virtude da habilitación contida no artigo 93.4 da Lei 33/2003, non se establece canon, sendo polo tanto a concesión de carácter gratuíto. O establecido na cláusula sétima do Prego de condicións. Fianza definitiva.- 3% do valor do dominio público ocupado e no seu caso do ornamento das obras que vaian executar, en calquera das formas previstas no artigo 84 da Lei de Contratos do Sector Público. a) Entidade: Excmo. Concello de Curtis. b) Domicilio: Praza de España, 1. c) Localidade e código postal: Teixeiro.15310. d) Teléfono: 981 789 003 e) Fax: 981 789 578 f) Perfil del contratante: www.concellodecurtis.org g) Data límite de obtención de documentación e información: o día anterior a rematar o prazo de presentación de proposicións. a) Data límite de presentación: Rematará ós trinta días naturais contados dende o siguiente ao da data de publicación do anuncio no Boletín Oficial da provincia. b) Documentación a presentar: A relacionada na cláusula sexta do Prego de condicións. c) Lugar de presentación: Rexistro xeral de documentos do Concello de Curtis. Terá lugar no Concello de Curtis o sexto día hábil seguinte ó do remate do prazo para a presentación de proposicións ás 13 horas. A conta do adxudicatario. Curtis, 30 de outubro de 2012 O alcalde Javier Francisco Caínzos Vázquez
09/11/2012 | Administración LocalMunicipal
A Laracha
Aprobación inicial modificación ordenanzas fiscais números 7, 12, 13 e 14

O Pleno do Concello en sesión extraordinaria de data vintenove de outubro, aprobou provisionalmente a modificación das seguintes ordenanzas fiscais: • Ordenanza Fiscal número 7, reguladora da taxa por utilización de casas de baño, duchas, piscinas, instalacións deportivas e servizos análogos. • Ordenanza Fiscal número 14, reguladora da taxa por recollida de lixo. • Ordenanza Fiscal número 12, reguladora da taxa por distribución da auga, incluídos os dereitos de enganche e utilización de contadores. • Ordenanza Fiscal número 13, reguladora da taxa por rede de sumidoiros. O mencionado acordo exponse ao público polo prazo de 30 días contados a partires da publicación do presente edicto no Boletín Oficial da Provincia da Coruña. Durante dito prazo os interesados poderán examinar o expediente e presentar as reclamacións que se consideren convenientes. No caso de non presentar reclamación, o acordo elevarase automáticamente a definitivo, sen necesidade de acordo plenario. A laracha, 30 de outubro do 2012. O alcalde José Manuel López Varela
09/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30525. Muro de peche

CLAVE: DH W.15.30525 D. Jose Manuel Pena Crespo con CIF XXXXXXXXX, e con enderezo en Viladoniga, nº 105, Serantes.15405 Ferrol. Solicita AUTORIZACIÓN para peche de parcela, na zona de policía do río innominado, no lugar de Viladoniga, na parroquia de Serantes, no T. M. de Ferrol. As obras solicitadas consisten no peche de parcela mediante bloques de formigón prefabricado e malla metálica. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 26 de outubro do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
09/11/2012 | Administración LocalMunicipal
Irixoa
Modificación ordenanzas fiscais: expedición de documentos, licenzas urbanísticas, icio e saneamento

De acordo co establecido no art.17.2 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), procédese á exposición publica do expediente de modificación das seguintes ordenanzas fiscais: - nº 3 da taxa por expedición de documentos. - nº 4 da taxa pola concesión de licenzas urbanísticas. - nº 10 do imposto sobre construccións. - nº 11 da taxa de saneamento de auga. As modificacións foron aprobadas provisionalmente por acordo municipal plenario do 31-10-2012. O expediente estará á disposición do público na Secretaría do concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Irixoa, 2 de novembro de 2012 O ALCALDE. Andreea Lavinia Vistin Aleixit
09/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30413. Limpeza de muiños

CLAVE: DH W.15.30413 D. Adolfo Iglesias Fuentes con CIF XXXXXXXXX, e con enderezo en Sanmta Irene, nº 9, Salto.15129 Vimianzo. Solicita AUTORIZACIÓN para limpeza de canales, na zona de policía do río canal dos muiños Novos, no lugar de Santa Irene, na parroquia de Salto, no T. M. de Vimianzo. As obras solicitadas consisten na limpeza dos canales dos muiños por estar atorados. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da pu-blicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 26 de outubro do 2012. O xefe de Servizo Territorial Zona Hidrográfica Galicia Norte Asdo.: Antonio N. Jesus Ruben Shen Arne.
09/11/2012 | Administración LocalMunicipal
Vedra
Secretaría-Intervención
Exposición pública padrón taxa abastecemento da auga do 3º trimestre

Configurado pola empresa Aquagest, Promoción Técnica e Financiera de Abastecementos de Auga, S. A, concesionaria do servizo de subministración domiciliaria de auga potable, o padrón da taxa correspondente ao 3º trimestre de 2012, e aprobado pola Xunta de Goberno en sesión celebrada o 22/10/2012, exponse ao público na Secretaría deste concello durante 15 días, a contar dende a publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón, os interesados poderán formular no prazo de un mes, contado dende o día seguinte ao remate da exposición ao público do padrón, recurso de reposición ante a Alcaldía, segundo o disposto no art.14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais. Vedra, 26 de outubro de 2012 O ALCALDE Asdo. Carlos Martínez Carrillo
09/11/2012 | Administración LocalMunicipal
Oleiros
Secretaría Xeral
Baixas de oficio de menores da 22 á 50

Por delegación de funcións a 1ª Teniente do Alcalde delegada de Interior, Dona Maria Leyre Maximino Fernandez Mensaque, conforme o procedemento do artigo 72 do regulamento de Poboación e Demarcación Territorial das Entidades Locais, no Departamento de Estatística estanse instruindo os expedientes de baixas de oficio no Padrón Municipal de Habitantes de persoas menores de idade realacionadas na lista que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e do procedemento administrativo común, a publicación do presente anuncio co fin de que no prazo de quince días, contados dende o seguinte a súa publicación, os representantes legais dos interesados nos procedementos poidan comparecer no Departamento de Estatística, sito na Praza de Galicia, 1 (15173 Oleiros), para o seu coñecemento e constancia do contido integro do expediente que se indica e, no seu caso, formular as alegacións e xustificacións que se estimen oportunas o interponer os recursos procedentes. O que se notifica, para xeral coñecemento e ós efectos de continuar a tramitación dos expedientes de baixa no padrón municipal de habitantes, o 16 de outubro do dous mil doce. O alcalde Por delegación de sinatura Decreto nº. 560/2012 Maria Leyre Maximino Fernandez Mensaque
09/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30506. Pergola

CLAVE: DH W.15.30506 D. Juan Pablo Pérez Ponte con CIF XXXXXXXXX, e con enderezo en Lameiro, nº 25, San Pedro de Nos.15176 Oleiros. Solicita AUTORIZACIÓN para pergola, na zona de policía do río San Pedro, no lugar de Lameiro, na parroquia de San Pedro de Nos, no T. M. de Oleiros. As obras solicitadas consisten na instalación dunha pergola mediante pilares, vigas e travesaños de madeira, cunhas dimensións de 11,00 x 3,00 m. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 26 de outubro do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
09/11/2012 | Administración LocalMunicipal
Vedra
Secretaría-Intervención
Exposición pública proxectos de obras

Dada a importancia e envergadura do investimento Saneamento e depuración no Concello de Vedra. Fase I: Tomonde e Neira (Clave OH.315.997), cuxo orzamento de execución por contrata ascende a 2.160.509,06 euros, acordouse prorrogar a exposición pública do proxecto ata o día 19 de novembro. Vedra, 30 de outubro de 2012 O ALCALDE Asdo. Carlos Martínez Carrillo
09/11/2012 | Administración LocalMunicipal
Vedra
Secretaría-Intervención
Exposición pública expediente modificación ordenanza fiscal n.º 12

O Pleno do Concello, en sesión celebrada o día 24 de outubro do ano que andamos, acordou modificar a ordenanza fiscal nº 12 reguladora da taxa por actividades e servizos relacionados coa hixiene pública O expediente permanecerá exposto ao público na Secretaría do Concello, durante o prazo de 30 días hábiles, contados a partir do seguinte ó da inserción do presente anuncio no BOP, co fin de que os interesados poidan examinalo e presentar as reclamacións que estimen axeitadas. De non presentarse reclamacións durante o citado prazo, o expediente enten-derase definitivamente aprobado. Vedra, 29 de outubro de 2012 O ALCALDE Asdo. Carlos Martínez Carrillo
09/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30505. Muro e peche

CLAVE: DH W.15.30505 D. Enrique Longueira Rioboo con CIF XXXXXXXXX, e con enderezo en Orzan, nº 57, 7 º. 15003 A Coruña. Solicita AUTORIZACIÓN para muro e peche, na zona de policía do río Gandara, no lugar de Os Vilares, na parroquia de Pravio, no T. M. de Cambre. As obras solicitadas consisten na construcción dun muro de contención de terras mediante lousas de pedra; peche de parela mediante postes e malla metálica O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da pu-blicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 26 de outubro do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
09/11/2012 | Administración LocalMunicipal
Dumbría
Aprobación inicial expediente suplemento de crédito 1/2012

O pleno do concello, en sesión celebrada o día 2 de novembro de 2012, aprobou inicialmente o expediente de modificación de créditos por suplemento de crédito 1/12. En cumprimento do disposto no art.177 do Real Decreto Lexislativo 2/2004 de 5 de marzo, expónse ó público por prazo de quince días hábiles contados dende o seguinte á da publicación do presente anuncio no BOP, para que poidan presentarse as reclamacións ou alegacións que se consideren pertinentes, que deberán dirixirse ó Sr. Alcalde do concello. Dumbría, 2 de novembro de 2012 O ALCALDE, asdo: José Manuel Pequeño Castro
09/11/2012 | Administración LocalMunicipal
Teo
Aprobación provisional de modificación de ordenanza fiscal

Téndose aprobado provisionalmente a 1ª modificación da Ordenanza Fiscal Reguladora da Taxa por expedición de licenzas de autotaxi e demais vehículos de aluguer, mediante acordo do Pleno da Corporación de data 25/10/2012, e, dando cumprimento ó disposto no artigo 17.2 do Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facendas Locais, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo, 26 de outubro de 2012. O ALCALDE Martiño Noriega Sánchez
09/11/2012 | Administración LocalMunicipal
Ames
Delegación na Deputación Provincial da Coruña do exercicio das competencias en materia de sancións por infraccións sobre tráfico, circulación de vehículos a motor e seguridade vial

En sesión plenaria celebrada o 25 de outubro de 2012 se adoptou o acordo de delegar na Deputación Provincial da Coruña o exercicio das competencias en materia de sancións por infraccións sobre tráfico, circulación de vehículos a motor e seguridade vial. En virtude do acordado na referida sesión plenaria, o acordo de delegación se somete a exposición pública por prazo de 30 días hábiles a efectos de que podan presentarse alegacións. De non presentarse alegacións dentro do referido prazo, o acordo de delegación se entenderá elevado a definitivo de forma automática. Ames, 29 de outubro de 2012 O alcalde Santiago Vicente Amor Barreiro
09/11/2012 | Administración LocalMunicipal
A Coruña
Área de Medio Ambiente, Infraestructuras y Territorio. Servicio de Medio Ambiente
Iniciación de expedientes sancionadores

Despois de ter intentado, sen efecto, notificar a incoación do procedemento sancionador que a continuación se relaciona por infracción da normativa vixente en materia de limpeza viaria/residuos urbanos, segundo dispón o art.59.5 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, procédese á súa práctica mediante o anuncio no Boletín Oficial da Provincia e no taboleiro de Edictos do Concello, o que se fai público para coñecemento dos interesados a quen debe servir de notificación inicial, informándolles así mesmo de que: 1) Dentro do prazo de 15 días contados a partir do día seguinte ao da publicación no BOP, poderán alegar canto consideren conveniente e propor as probas que estimen oportunas.2) No caso de non formular alegacións, a iniciación do expediente será considerada proposta de resolución, de acordo co art.13.2 do R. D. 1398/1993, de 4 de agosto, cos efectos previstos nos art.18 e 19 do citado R. D. 1) NOME E APELIDOS: Maria Eduvigis Luis Miguel Esmerodes Ibraimova Expediente nº: MA – 66/12 Normativa infrinxida: Art.74. g) da Ordenanza Municipal de Xestión de Residuos Municipais e Limpeza Viaria Data infracción: 15 de xullo de 2012 Cualificación inicial: Leve Posible sanción: 120 € 2) NOME E APELIDOS: Facundo Agustin Ubera Lowe Expediente nº: MA – 67/12 Normativa infrinxida: Art.74. g) da Ordenanza Municipal de Xestión de Residuos Municipais e Limpeza Viaria Data infracción: 15 de xullo de 2012 Cualificación inicial: Leve Posible sanción: 120 € 3) NOME E APELIDOS: Jeus Del Grosso Hoste Expediente nº: MA – 71/12 Normativa infrinxida: Art.74. e) da Ordenanza Municipal de Xestión de Residuos Municipais e Limpeza Viaria Data infracción: 26 de xullo de 2012 Cualificación inicial: Leve Posible sanción: 120 € 4) NOME E APELIDOS: Maria Admiracion Bernardez Maglione Expediente nº: MA – 78/12 Normativa infrinxida: Art.74. g) da Ordenanza Municipal de Xestión de Residuos Municipais e Limpeza Viaria Data infracción: 24 de agosto de 2012 Cualificación inicial: Leve Posible sanción: 120 € A Coruña, 30 de octubre de 2012 A Xefa do Servizo de Medio Ambiente, Fdo. Begoña López García
09/11/2012 | Administración LocalMunicipal
Ames
Ampliación do prazo para a presentación de solicitudes da convocatoria de axudas para promoción de actividades levadas a cabo no 2012 por clubs e asociacións deportivas

En cumprimento do acordado na Xunta de Goberno Local celebrada o 5 de novembro de 2012 o prazo para a presentación de solicitudes da convocatoria de axudas para promoción de actividades levadas a cabo no 2012 por clubs e asociacións deportivas amplíase ata o 30 de novembro de 2012. Ames, 6 de novembro de 2012 O alcalde Santiago V. Amor Barreiro